《同德坊寓居》
宋代·喻良能

天地方摇落，江湖入梦思。
三为京辇客，十见载华移。
亹亹金闺直，萧萧素发垂。
残年饱吃饭，细诵少陵诗。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。